Indhold

# Konverter tekst til tabel

Konverterer den markerede tekst til en tabel, eller den markerede tabel til tekst.

For at tilgå denne kommando...

Vælg Tabel ▸ Konvertér ▸ Tekst til tabel

Indstillingerne, der er tilgængelige i denne dialog, er afhængig af typen af konvertering.

## Del tekst ved

Et skilletegn, såsom en tabulator, markerer kolonnegrænser i den markerede tekst. Hvert afsnit i markeringen bliver konverteret til en række i tabellen. Tilsvarende, når du konverter en tabel til tekst, bliver kolonnemarkører konverteret til det tegn, som du angiver, og hver række bliver konverteret til et selvstændigt afsnit.

### Tabulatorer

Konverterer teksten til en tabel ved at bruge tabulatortegn som kolonnemarkører.

### Semikoloner

Konverterer teksten til en tabel ved at bruge semikoloner (;) som kolonnemarkører.

### Afsnit

Konverterer teksten til en tabel ved at bruge afsnit som kolonnemarkører.

### Andet:

Ændrer teksten til en tabel med det tegn, du indtaster i boksen, som kolonnemarkør.

### Tekstfelt

Skriv det tegn, du vil bruge som kolonnemarkør.

### Samme bredde for alle kolonner

Opretter kolonner med ens bredde, uanset placeringen af kolonnemarkøren.

## Autoformat

Åbner dialogen AutoFormat, hvor du kan vælge en af de foruddefinerede layouts for din tabel.

## Indstillinger

### Overskrift

Formaterer den første række i den nye tabel som tabeloverskrift.

### Gentag tabeloverskrift

Gentager tabeloverskriften på hver side tabellen strækker sig over.

### De første ... rækker

Gentager de første n rækker som overskrift.

### Opdel ikke tabel

Forhindrer tabellen i at blive vist hen over mere end en side.

### Kant

Tilføjer en kant til tabellen og tabellens celler.

Støt os venligst!